kardosdrur/scandi-wiki huggingface dataset:
Guldbjørnen

Guldbjørnen (tysk: Goldener Bär) er en tysk filmpris, som udgør hovedprisen ved den årlige filmfestival i Berlin (også kaldet Berlinalen).

Statuetten er navngivet og udformet efter Berlins varetegn, en bjørn, og er støbt i bronze med et lag af guld ovenpå.

Prisen blev uddelt for første gang i 1951, hvor en nedsat jury udvalgte de fem vindere ud fra fem forskellige kategorier. De efterfølgende år fra 1952-1955 blev vindere udvalgt ved en publikumsafstemning, hvor tilskuerne efter fremvisningen af filmen kunne bedømme den på en skala fra 1 til 4. I 1956 tildelte FIAPF (Federation Internationale des Associations des Producteurs des Films) officielt Berlinalen den såkaldte "A-status", som gav festivalen mulighed for at uddele priser med hjælp fra en international jury.

Prisen er siden 1952 blevet uddelt i tre kategorier; én for bedste spillefilm, én for bedste kortfilm og én som hæderspris.

Guldbjørnvindere for bedste spillefilm

Bemærkninger 
# Henviser til vindere af Oscar for bedste film. Der har kun været én vinder af både Guldbjørnen og Oscar for bedste film: Rain Man (1988)

Referencer 

Filmpriser
Tidslinjer
Lister
Åbyen (Hjørring Kommune)

Åbyen er en mindre by i det nordlige Vendsyssel med , beliggende seks kilometer sydøst for Hirtshals og 14 kilometer nord for Hjørring.

Byen ligger i Region Nordjylland og hører under Hjørring Kommune. Åbyen ligger desuden i Asdal Sogn.

Om byen 
Man finder Åbyen én kilometer øst for Hirtshalsmotorvejens begyndelse, frakørsel 1. Ca. 500 meter syd for byen ligger Asdal Hovedgård.

Eksterne henvisninger 
 Hjørring Kommune om Åbyen

Kilder 

Byer i Hjørring Kommune
Åbyen

Åbyen henviser til flere artikler:
Åbyen (Grenaa) – en bydel i Grenaa
Åbyen (Hjørring Kommune) – en by i det nordlige Vendsyssel
Efecte

Efecte er en finsk softwareleverandør grundlagt i 1998. Virksomheden beskæftiger omkring 40 personer fordelt på fire lande: Finland, Danmark, Sverige, og Tyskland. Hovedkvarteret ligger i Espoo, Finland, og CEO er Sakari Suhonen. I 2011 havde Efecte en omsætning på 5,3 millioner euro.

Efecte leverer ITSM-løsninger til styring af virksomhedsservice, selvbetjening, identitet og adgangsgodkendelse. Efectes softwareløsning bruges i Norden bl.a. af Roskilde Kommune, SSAB, Konecranes, Patria, DNA Oy, såvel som en del finske byer og kommuner (Helsinki, Vantaa, Espoo, Tampere).

Efectes bestyrelse består af fem medlemmer. Formanden er Pertti Ervi. De øvrige medlemmer er Kari J. Mäkelä, Juha Ollila, Ismo Platan og Mikko Saari.

På Technology Fast 50-ranglisten, som publiceres af Deloitte & Touche, var Efecte blandt de hurtigst voksende finske teknologivirksomheder i 2005 (i top 10), 2006, 2007 og 2008. I 2005 var Efecte desuden den 216. hurtigst voksende teknologivirksomhed i EMEA. I 2008 fik  Efecte en niendeplads i Best Workplaces in Finland-undersøgelse, som udføres af Great Place to Work Institute.

Referencer

Eksterne henvisninger 
 Efectes hjemmeside 

Systemudvikling
It-virksomheder fra Finland
Virksomheder i Helsinki
Henrik Sten Møller

Henrik Sten Møller (født 25. august 1937) er en dansk journalist og forfatter, søn af arkitekten Viggo Sten Møller.

Han var i mange år arkitekturskribent på Politiken og har sideløbende skrevet en række bøger om arkitektur og design. Han blev tildelt PH-prisen i 1980 og Berlingskes Journalistpris i 2002.

Udvalgte bøger 
 (sammen med Viggo Sten Møller) Kay Bojesen, 1983.
 Fra vor egen tid – 100 års boligidealer, Gad 1990.
 Under himlens lys – Københavns Universitet på Frue Plads – en billedbog, Forlaget Rhodos, 1993 (også engelsk udgave).
 Bevægelse og skønhed – Bogen om Nanna Ditzel, Forlaget Rhodos, 1998.
 Motion and Beauty – The Book on Nanna Ditzel, Forlaget Rhodos, 1998.
 Legen og lyset, Forlaget Søren Fogtdal 2000.
 Forelsket i København, Politikens Forlag 2003 (også engelsk udgave).
 Rejse i erindringen, Politikens Forlag 2003.
 Shortcuts – Erik Magnussen design, Forlaget Rhodos, 2007.

Journalister fra Danmark
Faglitterære forfattere fra Danmark
Modtagere af N.L. Høyen Medaljen
Journalister ved Politiken
Dansksprogede forfattere fra Danmark
Modtagere af Ole Haslunds Kunstnerfonds legat
Arkitekturkritikere fra Danmark
Personer i Kraks Blå Bog
Biografiforfattere fra Danmark
National Army (USA)

National Army, (Nationale hær) var en kombineret amerikansk hær, bestående af professionelle, værnepligtige og frivillige, som blev oprettet af USA's krigsministerium (United States War Department) i 1917 med det formål at samle mandskab til styrker, som skulle deltage i den første verdenskrig.

Den nationale hær blev oprettet med en grundstamme fra den regulære amerikanske hær, enheder fra nationalgarden og værnepligtige (tvangsudskrevne) unge, egnede mænd med amerikansk statsborgerskab.

Strukturen af den nationale hær 
Der skulle i bred forstand skabes en trepunktsdeling af mandskab i henhold til følgende plan:

Den regulære hær 
Den regulære hær skulle øjeblikkeligt forøges til krigstidsstyrke på 286.000 soldater i henhold den amerikanske forsvarslov af 1916.

Nationalgarden 
Nationalgarden skulle udvides til autoriseret styrke på ca. 450.000 personer.

Værnepligtige 
En national hær (den nationale forsvarslov kaldte det en frivillig hær) skulle i to omgange forøges til 500.000 mænd efter beslutning fra den amerikanske præsident (Woodrow Wilson).

USA har ikke haft værnepligt siden 1973.

Maksimal størrelse og afslutning 
På et tidspunkt bestod den nationale hær af to millioner mænd. Forfremmelser gik hurtigt, mange officerer steg både to og tre grader i en to-årig periode.

Eksempelvis blev Dwight D. Eisenhower overført til den nationale hær som kaptajn og blev forfremmet til oberstløjtnant i en etårig periode, men ved nedlæggelsen af den nationale hær, blev hans rang tilbageført til major medens Douglas MacArthur avancerede fra major til brigadegeneral på to år, men blev tilbageført til oberst ved nedlæggelsen af den nationale hær.

Den nationale hær blev nedlagt i 1920, de professionelle soldater blev tilbageført til den amerikanske hær og alle titler blev tilbageført til den regulære hærs status, medens værnepligtige blev hjemsendt.

Ekstern henvisning og kilde 
 American Military History 

Hære
USA's militær
Prins Jørgens March

Prins Jørgens March (, ofte kaldet Trumpet Voluntary) er et musikstykke skrevet omkring 1699 af Jeremiah Clarke, den første organist i den nye St Paul's Cathedral.
Værket blev skrevet til ære for Prins Jørgen af Danmark, gift med prinsesse, senere dronning Anne af England.

I mange år var stykket tilskrevet hans ældre og mere kendte samtidige Henry Purcell, som var organist ved Westminster Abbey. Tilskrivningen stammer fra et arrangement for orgel udgivet i 1870'erne af Dr. William Spark, by-organist i Leeds. Det blev senere brugt i Henry Woods velkendte arrangement for trompet, strygeorkester og orgel.

Den ældst kendte kilde stammer fra en samling af tangentstykker fra 1700. En samtidig udgave for blæseinstrumenter har også overlevet.

Marchen er vældig populær ved bryllupsarrangementer; den blev spillet under vielsen af lady Diana Spencer og Prins Charles i St Paul's Cathedral. Den blev ofte spillet af BBC under Anden Verdenskrig, særligt når udsendelserne var rettet mod det besatte Danmark.

En lille del af melodien kan høres i afslutningen af Chumbawamba sangen: Tubthumping og i fade-outet af Beatles-sangene: All You Need Is Love og It's All Too Much. Den var også en af de sytten klassiske stykker musik, som blev brugt i lead tracket til Hooked on Classics projektet i 1981.

Melodien blev spillet til Eurovision Song Contest 2010.

Noter

Eksterne henvisninger 
 

Musik fra Storbritannien
Militærmusik
Alexander Bozhkov

Alexander Bozhkov (9. august 1951 i Sofia − 23. august 2009) var Bulgariens vicestatsminister og industriminister fra 1997 til 1999. Han døde den 23. august 2009 efter flere års sygdom, højst sandsynligt kræft. Han blev 58 år.

Ekstern kilde 

Politikere fra Bulgarien
Personer fra Sofia
Personer døde af kræft
Søren Møller (musicalskuespiller)

Søren Møller (født 10. september 1971) er rektor på Det Danske Musicalakademi og teaterdirektør på Fredericia Teater.

Han blev uddannet til sanger fra Det Jyske Musikkonservatorium i Århus og har desuden en 3-årig uddannelse fra Complete Vocal Institute. Herudover har han læst dramaturgi på Aarhus Universitet i årene 1994-1995.

Karriere 
Han har været Vocal Coach på adskillige danske musicals og er desuden Executive comittee member og international vice-president af MTEA.

Scenisk virke 
 Understudy i Maya (Ridehuset Århus 1993)
 Danny Zuko i Grease (Musikhuset Århus 1994)
 Ensemble i Chess (Musikhuset Århus 1995)
 Hud Johnson i Hair (Ridehuset Århus 1996)
 Arbiter i Chess (Fredericia Teater + turné 2000)
 Jesus i Jesus Christ Superstar (Fredericia Teater 2001)
 Teen Angel, Johnny Casino og Kapelmester i Grease (Fredericia Teater 2003)
 Captain Walker i The Whos Tommy (Fredericia Teater + turné 2004)
 Benny i RENT (Fredericia Teater + turné 2005)

Forsanger 
 SoulOnly 1990 – 1995 
 Days At The Lighthouse 1993-1996, 
 Grease Show (1994 – 1999), 
 StarPeople (1997-1999) 
 Audia 1998 -

Diskografi 
 Days at the Lighthouse (1996)
 Audia – Great Dividing Strange (2005)

Eksterne kilder og henvisninger 

Musicalskuespillere
Teaterskuespillere fra Danmark
Personer i Kraks Blå Bog
Blenheim Palace

Blenheim Palace (udtales: ˈblɛnəm, blen-um) er et monumentalt herresæde  i Woodstock i England. Det er det eneste herresæde i landet, hvor benævnelsen palace indgår, uden at det har været bispegård eller kongelig bolig. 

Blenheim blev opført mellem 1705 og 1722 i engelsk barok. Det var tænkt som en gave til John Churchill, 1. hertug af Marlborough efter hans militære triumf mod Frankrig, men der opstod politiske stridigheder omkring herresædet. Marlborough faldt i unåde og gik i eksil, og arkitekten sir John Vanbrugh fik sit rygte ødelagt. Bygningen er et verdensarvsområde og er ikke mindst kendt som Storbritanniens premierminister under Anden Verdenskrig, Winston Churchills fødested.

Se også 
 John Churchill
 Winston Churchill
 Haver i England

Eksterne henvisninger 

 Officiel hjemmeside 
 Blenheim Palace information 
 Blenheim entry from The DiCamillo Companion to British & Irish Country Houses 
 Article about Blenheim Palace from the Smithsonian
 Consuelo Vanderbilt's dowry

Verdensarvsområder i Storbritannien
Slotte i Oxfordshire
Brickfilm

En brickfilm (klodsfilm) er en Lego-film hvor man bruger den kendte stop motion-teknik.

Den første brickfilm var The Magic Portal fra 1985, som blev lavet i Australien. Denne film var 16 minutter lang, og der blev ikke kun brugt Lego men også brugt modellervoks.

I dag kan man på YouTube finde mange forskellige brickfilms, som folk ofte laver på deres egne værelser.

Eksterne henvisninger 
 Engelskssproget hjemmeside for brickfilms

Lego-film
Hobby
Hjemmefødsel

Hjemmefødsel er en fødsel, som sker i hjemmet i modsætning til fødsler på sygehus eller fødeklinik.

I Danmark 
Ifølge ’Lov om svangerskabshygiejne og fødselshjælp’ har alle kvinder krav på at få stillet en gratis jordemoder til rådighed ved en fødsel i hjemmet. På Fyn, i Ålborg og på Sjælland er der blevet dannet særlige teams af jordemødre, der er specialiseret i at tage sig af hjemmefødsler. Undersøgelser viser, at de steder i landet, hvor der findes hjemmefødselsteams, der ligger frekvensen af hjemmefødsler højere end andre steder. I Ålborg, hvor der, udover et hjemmefødselsteam, også stilles en kendt jordemoder til rådighed, her er hjemmefødselsprocenten på 6%. Et godt stykke over landsgennemsnittet på 0,8%.

Ekstern henvisning 
 Hvidovre Hospital - Hjemmefødsel 

Liv
Graviditet
Landkreis Straubing-Bogen

Landkreis Straubing-Bogen ligger i den nordvestlige del af Regierungsbezirk Niederbayern i den tyske delstat Bayern. Nabolandkreise er mod nord Landkreis Cham, Landkreisene Regen og Deggendorf, mod syd Landkreis Dingolfing-Landau, mod sydvest Landkreis Landshut og mod vest Landkreis Regensburg. Midt i landkreisen, og helt omsluttet af denne, ligger den kreisfri by Straubing, der også er administrationsby for landkreisen.

Geografi 
Floden Donau løber gennem Landkreis Straubing-Bogen fra vest mod øst. Den deler kreisområdet i to næsten lige store dele. Nord for Donau har forlandet til Bayerischen Waldes udløbere der når op i 1.000 meters højde. Længst mod øst i kreisen ligger bjerget Hirschenstein på 1.095 meter. Syd for Donau strækker Donausletten sig med landbrugsområder, for efterhånden at gå over i Donau-Isar-Hügelland. I landkreisen løber følgende floder ud i Donau: Große Laber og Aiterach fra højre, og Kinsach fra venstre bred. Donau er sejlbar gennem hele landkreisen.

Byer og kommuner 

Kreisen havde   indbyggere pr.    

Verwaltungsgemeinschafte
 Aiterhofen(Kommunerne Aiterhofen og Salching)
 Hunderdorf(Kommunerne Hunderdorf, Neukirchen og Windberg)
 Mitterfels(Købstaden Mitterfels og kommunerne Ascha, Falkenfels og Haselbach)
 Rain(Kommunerne Aholfing, Atting, Perkam og Rain)
 Schwarzach(Købstaden Schwarzach og kommunerne Mariaposching, Niederwinkling og Perasdorf)
 Stallwang(Kommunerne Loitzendorf, Rattiszell og Stallwang)
 Straßkirchen(Kommunerne Irlbach og Straßkirchen)

Eksterne henvisninger 

 Offizielle Website des Landkreises
Sumpen (tegneserie)

Sumpen er en humoristisk australsk avis-tegneserie af Gary Clark, der startede i 1981. 

I Danmark er tegneserien kendt fra tegneseriebladet Basserne.

Historie
I serien følger man de forskellige dyr i en sump. Man følger ofte ænderne, blandt andet den uheldige and Kalle der ikke kan flyve (man kan kende Kalle fordi han har en sort ring om halsen), de to frøer Freddy og Smalhals,  den tandløse alligator (senere krokodille) Gnaske (senere Kroko) og hans irriterende loppespisende fugl Palnatoke, en skildpadde og hans ven som er en hurtig snegl, nogle myrer, to rotter og mange flere.

Ekstern henvisning
Sumpens (Swamp) hjemmeside (engelsk)
Tegneserier fra Australien
(23) Thalia

23 Thalia er en asteroide i asteroidebæltet mellem Mars og Jupiter.

Den blev opdaget af John Russel Hind den 15. december 1852, og blev navngivet efter Thalia, musen for bl.a. humor i den græske mytologi.

Thalia, (23)
Thalia, (23)
Knud Friis

Knud Friis (12. marts 1926 i Skanderup-Stilling – 25. november 2010) var en dansk modernistisk arkitekt, der er kendt gennem tegnestuen Friis & Moltke.

Knud Friis er søn af repræsentant Anton Friis og Petra Laurine Laursen og blev student fra Herning Gymnasium 1944. Under krigen var Knud Friis aktiv i modstandsbevægelsen, hvor han deltog i modtageaktioner. Efter afgang fra Kunstakademiets Arkitektskole 1950 dannede Friis 1957 sammen med Elmar Moltke Nielsen tegnestuen Friis & Moltke. Han havde mødt Moltke Nielsen på C.F. Møllers Tegnestue, hvor han arbejdede på projekterne Aarhus Universitet og Aarhus Katedralskole. Han var 1967-70 professor ved Arkitektskolen i Aarhus og havde 1979-89 tegnestue i USA. Han var gæsteprofessor ved Ball State University, Indiana, USA 1975, medlem af repræsentantskabet for Statens Kunstfond fra 1977 og formand for Dansk Arkitektur Center, Gl. Dok 1987-89. 

Friis har modtaget mange hædersbevisninger, herunder Træprisen 1959 (for enfamiliehuse), Eckersberg Medaillen 1967, Møbel- og Betonprisen 1972, Arkitekturprisen BDA, Bayern 1975, Dagbladet Børsens Diplom for erhvervsbygninger 1978, IF-prisen Gute Industrieform 1982 og C.F. Hansen Medaillen 1987. Han blev Honorary Fellow of the American Institute of Architects i 1983 og æresmedlem af Bund Deutscher Architekten 1992. 

Han har udstillet på Charlottenborg Forårsudstilling 1953, 1956-57, 1960, 1962-65, 1967-69, 1974, 1986-87, Charlottenborg Efterårsudstilling 1971, 1981, 1984, på Bo 55, Århushallen 1955, Å-udstillingen 1958, Huset i haven, Forum København 1959, Vrå-udstillingen 1964-93; Typehusudstilling Brabrand 1968, på Maleri, skulptur, arkitektur, Århus Rådhus 1968; Skandinavisk Møbelmesse, Bellacentret 1978 og 1980, Dansk arkitektur, University of Nairobi, Kenya, og i Karlsruhe, Tyskland 1983.

Han blev gift 27. maj 1950 i Ringkøbing med Bodil Johanne Andersen (født 9. november 1924 samme sted), datter af apoteker Carl Octavius A. og Anna Kristine Laursen.

Værker 

 Eget hus, Højen 13 (1958, fredet)
Se i øvrigt Friis & Moltke

Kilder 
 Weilbachs Kunstnerleksikon 1994
 Modstandsdatabasen af Nationalmuseet

Eksterne henvisninger 
 
 Knud Friis eget huse i arkitekturbilleder.dk
 Bygningsværk af Friis og Moltke i arkitekturbilleder.dk

Arkitekter fra Danmark
Ansatte ved Arkitektskolen Aarhus
Modernistiske arkitekter
Danskere i 1900-tallet
Modtagere af Eckersberg Medaillen
Personer i Kraks Blå Bog (afdøde)
Karel Doorman-klassen

Karel-Doorman-klassen også kaldet M-klassen (M for multi purpose) er en fregat-type bygget til Koninklijke Marine. De 8 fregatter i klassen indgik i flåden i første halvdel af 1990'erne. Fra 2004 er 6 af skibene blevet solgt til andre flåder.

Historie

Planlægning og konstruktion 
Man begyndte planlægningen af Karel-Doorman-klassen i 1977 som erstatning for de aldrende antiubådsdestroyere i Roofdier-klassen der var et levn fra 2. verdenskrig. Den hollandske marine begyndte at lægge en større vægt på skibenes overlevelsesevne, ved at formindske skibenes radar-, akustiske og infrarøde signaturer. Da det i 1984 stod klart at fregatterne i Van Speijk-klassen også stod til en snarlig udfasning, blev det besluttet at Karel Doorman-klassen ikke blot skulle være antiubådsfregatter, men også skulle være udrustet til luftforsvar. Kølen blev lagt på det første skib i klassen, Hr.Ms. Karel Doorman (F827) den 26 februar 1985 ved Royal Schelde værftet og skibene blev løbende leveret i frem til 1995.

I 1997 blev alle skibe i klassen udrustet med en forbedret navigationsradar af typen Scout fra Thales Gruppen. Radaren er designet til at være svær for ESM-udstyr at opfange.

Salg 
På grund af de forskellige indsatsmuligheder, viste flere lande interesse for skibsklassen. Efter lange forhandlinger blev der solgt 2 enheder til den chilenske flåde. Disse blev taget i brug af Chile i 2005. I 2005 blev 2 fregatter solgt til Belgien for 296,6 millioner dollars, disse to skibe blev taget i brug i 2007. I maj 2006 udviste Portugal første gang interesse i at anskaffe sig 2 skibe til erstatning af den forældede skibe af João-Belo-klassen. Aftalen kom i hus i november samme år og 16. januar 2009 blev det første skib overført, og det andet skib blev overført den 15. januar 2010.

Skibe i klassen

Referencer, kilder og eksterne links 

 Karel Doorman-klassen på naval technology (engelsk)
 Koninklijke Marine: Karel Doorman-klassen (hollandsk) 
 amiinter: modernisering af Karel Doorman-klassen (engelsk) 
 Schelde Shipbuilding (engelsk)
 ACP 113 (AI) CALL SIGN BOOK FOR SHIPS
 Janes Fighting Ships 2004-2005 by Stephen Saunders ()

Krigsskibe fra Kongeriget Nederlandene
Fregatter
Odense Håndbold

Odense Håndbold (tidligere Handball Club Odense, omtalt HC Odense, oprindeligt Odense GOG) er et dansk håndboldhold, der spiller i landets bedste kvindelige håndboldrække Damehåndboldligaen. Det blev oprettet i august 2009 – og fik licens til at overtage GOG Svendborg TGIs hold i samme række, hvilket blev offentliggjort ved et pressemøde den 27. august i Odense Idrætshal. 

Holdet har hjemmebane i Odense Idrætshal og spiller i orange trøjer og sorte bukser.

Historie 
Fra sommeren 2010 skiftede Odense GOG navn til Handball Club Odense. Eller blot HCO. Fra og med sæsonen 2016/2017 skiftede klubben navn til Odense Håndbold.

28. februar 2011 gik HC Odense i betalingsstandsning, men spillede videre mens klubbens økonomi blev klarlagt.  Betalingsstandsningen blev ophævet d. 3. juni 2011   og HC Odense var derfor at finde i damernes bedste liga Damehåndboldligaen i sæsonen 2011/2012

Klubbens førstehold hos herrerne gik fra 2011/12-sæsonen sammen med Faaborg HKs herrer i HC-Fyn, der efterfølgende er gået konkurs. Dameholdet vandt sit første danske mesterskab i 2021 med en samlet finalesejr over Viborg HK

Historiske placeringer

Spillere i sæsonen 2023/2024

Tranfers 2023-24 
{| class="wikitable"
|

Tilgange

Sommer 2023 

 
|

Afgange

Sommer 2023

Medarbejdere 
Trænere, holdledere og fysioterapeuter i sæsonen 2021-22.

Kilder 
 GOG får ønsket dispensation (Dansk Håndboldforbund) 
 ODENSE GOG en realitet (gog.dk) 
 Grønt lys til Odense GOG (dr.dk)
 Officielt: Odense GOG er skabt (TV2)

Eksterne henvisninger 
 Klubbens hjemmeside

Referencer 

Klubber, der spiller i Håndboldligaen
Håndbold
Etableret i 2009
Bogen (Tyskland)

{{Infoboks by i Tyskland
|Art               = Stadt
|Name              = Bogen
|image_photo= Rathaus Bogen.jpeg
|image_caption= Rådhuset i Bogen
|Wappen            = Wappen_bogen.png
| coordinates      = 
|Lageplan          = 
|Bundesland        = Bayern
|Regierungsbezirk  = Niederbayern
|Landkreis         = Straubing-Bogen
|Höhe              = 322
|Fläche            = 49.74
|Einwohner         = 
|Stand             = 
|PLZ               = 94327
|Vorwahl           = 09422
|Kfz               = SR (alt: BOG)
|Gemeindeschlüssel = 09 2 78 118
|Adresse           = Stadt BogenStadtplatz 5694327 Bogen
|Website           = www.bogen.de
|Bürgermeister     = Franz Schedlbauer
|Partei            = CSU
}}

Bogen er en by Landkreis Straubing-Bogen i Niederbayern i den tyske delstat Bayern..

 Geografi 
Bogen ligger lidt nord for Donau, hvor Bogenbach har sit udløb , og ved foden af Bayerischer Wald.

I kommunen ligger ud over Bogen, landsbyerne Bogenberg, Degernbach, Oberalteich, Pfelling og Furth.

 Seværdigheder 
 Det store torv fra middlalderen er 400 m langt og 30 m bredt, omgivet af borgerhuse fra det 17. til 19. århundrede.
 Den gotiske, og senere barokisierede'' sognekirke St. Florian er opført i 1486.
 På Nepomukbroen over Bogenbach er der en statue af den hellige Jan Nepomuk fra 1744.
 Valfartskirken Bogenberg er målet for den ældste Mariavalfart i Bayern, som har fundet sted siden 1104.
 Kloster Oberalteich.

Bogen har siden 1958 med Graf-Aswin-Kaserne været hjemsted for en enhed af Bundeswehr.

Eksterne henvisninger
Eve Arnold

Eve Arnold (21. april 1912 – 4. januar 2012) var en amerikansk fotojournalist.

Journalister fra USA
Raul Hector Castro

Raul Hector Castro (født 12. juni 1916 i Sonora, Mexico, død 10. april 2015) var en amerikansk politiker og var guvernør i Arizona fra 1975-1977.

Diplomater fra USA
Guvernører i Arizona
Jesper Thobo-Carlsen

Jesper Thobo-Carlsen (født 9. oktober 1967) er en dansk journalist og politolog, og tidligere politisk redaktør på dagbladet Politiken.

Thobo-Carlsen blev student fra Sct. Knuds Gymnasium i Odense i 1987 og blev i 1999 cand.scient.pol. fra Aarhus Universitet.

Han blev efter endt uddannelse ansat som researcher på TV 2 Nyhederne og kom i 1999 til Berlingske Tidende, hvor han først var tilknyttet gravergruppen og erhvervsredaktionen som researcher og senere kom på Christiansborg-redaktionen som politisk journalist. I 2005-2006 arbejdede han som journalist i New York blandt andet som stringer for Berlingske Tidende. I november 2006 blev han politisk redaktør på Dagbladet Børsen, og i august 2007 fik han samme stilling på Ritzau. I marts 2010 vendte han tilbage til Berlingske Tidende som politisk redaktør. I december 2012 flyttede han til Berlin som korrespondent for Berlingske. Siden vendte han hjem til Danmark og blev politisk redaktør på Politiken i februar 2015 indtil august 2016.

Journalister fra Danmark
Politologer fra Danmark
Journalister ved Berlingske